KOMISIJOS SPRENDIMAS
2006 m. gruodžio 22 d.
dėl nepaprastosios padėties planų dėl paukščių gripo ir Niukaslio ligos kontrolės patvirtinimo
(pranešta dokumentu Nr. C(2006) 6806)
(Tekstas svarbus EEE)
(2007/24/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo sutartį, ypač į jos 4 straipsnio 3 dalį,
atsižvelgdama į Bulgarijos ir Rumunijos stojimo aktą, ypač į jo 56 straipsnį,
atsižvelgdama į 1992 m. gegužės 19 d. Tarybos direktyvą 92/40/EEB, nustatančią Bendrijos paukščių gripo kontrolės priemones (1), ypač į jos 17 straipsnio 4 dalies antrą pastraipą,
atsižvelgdama į 1992 m. liepos 14 d. Tarybos direktyvą 92/66/EEB, nustatančią Bendrijos Niukaslio ligos kontrolės priemones (2), ypač į jos 21 straipsnio 4 dalies antrą pastraipą,
kadangi:
(1)
Direktyvomis 92/40/EEB ir 92/66/EEB nustatytos kontrolės priemonės, taikytinos atitinkamai paukščių gripo ir Niukaslio ligos protrūkio atveju, ir tam tikros prevencinės priemonės, kuriomis siekiama didinti kompetentingų institucijų ir ūkininkų informuotumą ir pasirengimą dėl šių ligų. Vadovaujantis minėtomis direktyvomis, Komisija turi patvirtinti valstybių narių pateiktus paukščių gripo ir Niukaslio ligos kontrolės planus.
(2)
2004 m. balandžio 26 d. Komisijos sprendimu 2004/402/EB, patvirtinančiu nepaprastosios padėties planus dėl paukščių gripo ir Niukaslio ligos kontrolės (3), patvirtinti esamų valstybių narių nepaprastosios padėties planai. Šio sprendimo priede išvardintos valstybės narės, kurių planai buvo patvirtinti.
(3)
Bulgarija ir Rumunija įstos į Bendriją 2007 m. sausio 1 d. Todėl Bulgarija ir Rumunija pateikė Komisijai tvirtinti nepaprastosios padėties planus dėl paukščių gripo ir Niukaslio ligos kontrolės.
(4)
Nepaprastosios padėties planai, kuriuos Bulgarija ir Rumunija iš dalies pakeitė pagal per planų vertinimą pateiktus pasiūlymus, atitinka Direktyvose 92/40/EEB ir 92/66/EEB nustatytus kriterijus ir, jeigu bus reguliariai atnaujinami ir veiksmingai įgyvendinami, leis pasiekti šių Direktyvų tikslų, todėl turėtų būti patvirtinti.
(5)
Siekiant Bendrijos teisės aktų aiškumo, Sprendimas 2004/402/EB turėtų būti panaikintas ir pakeistas šiuo sprendimu.
(6)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
2006 m. lapkričio 7 d. Bulgarijos Komisijai pateikti nepaprastosios padėties planai dėl paukščių gripo ir Niukaslio ligos kontrolės yra patvirtinami.
2 straipsnis
2006 m. lapkričio 9 d. Bulgarijos Komisijai pateikti nepaprastosios padėties planai dėl paukščių gripo ir Niukaslio ligos kontrolės yra patvirtinami.
3 straipsnis
Priede pateikiamas valstybių narių, kurių nepaprastosios padėties planai dėl paukščių gripo ir Niukaslio ligos kontrolės yra patvirtinti, sąrašas.
4 straipsnis
Sprendimas 2004/402/EB panaikinamas.
5 straipsnis
Šis sprendimas taikomas tik tuo atveju, jei įsigalioja Bulgarijos ir Rumunijos stojimo sutartis, nuo šios sutarties įsigaliojimo dienos.
6 straipsnis
Šis sprendimas skirtas valstybėms narėms.
Priimta Briuselyje, 2006 m. gruodžio 22 d.